b'\n_START_ARTICLE_\nJoosep Teinman\n_START_PARAGRAPH_\nJoosep Heinrich Teinman (15. oktoober 1896 Haljala, Virumaa \xe2\x80\x93 10. september 1923) oli eesti \xc3\xbcli\xc3\xb5pilasliikumise tegelane, n\xc3\xa4itekirjanik ja t\xc3\xb5lkija._NEWLINE_1916. aastal l\xc3\xb5petas ta Tallinna Nikolai G\xc3\xbcmnaasiumi. Samal aastal astus ta Tartu \xc3\x9clikooli arstiteaduskonda ja Eesti \xc3\x9cli\xc3\xb5pilaste Seltsi liikmeks. Ta oli Eesti \xc3\xbcli\xc3\xb5pilaste organisatsioonide asemike kogu liige, aastatel 1916\xe2\x80\x941917 oli tegev \xc3\x9cli\xc3\xb5pilaste Lehe toimetuses._NEWLINE_V\xc3\xb5ttis velskrina osa Vabaduss\xc3\xb5jast._NEWLINE_1920. aastal kutsuti tema algatusel kokku \xc3\xbcli\xc3\xb5pilaste \xc3\xbcldkoosolek, kus teda valiti ajutise eestseisuse esimeheks. Tema algatusel taask\xc3\xa4ivitati \xc3\x9cli\xc3\xb5pilasleht._NEWLINE_Pseudon\xc3\xbc\xc3\xbcmi J.H. Talomaa all kirjutas ta draama "Igavene elu", mida m\xc3\xa4ngiti 1922. aastal Estonia teatris ja mis ilmus 1923. aastal ka raamatuna._NEWLINE_Ta t\xc3\xb5lkis eesti keelde saksa \xc3\xb5petlase Otto Schmeili raamatu "Inimene: inimesteaduse ja tervis\xc3\xb5petuse k\xc3\xa4siraamat" (1920) ja soome lastearsti Arvo Ylpp\xc3\xb6 raamatud "Lastetoast koolipingile" (1922) ja "Ema rinnalapse hoidjana ja toitjana" (1924; koos Richard Jannoga)._NEWLINE_Suri noorena tuberkuloosi.'